EkBass/fiwiki-20250220-pages-articles huggingface dataset:
Flatruetin kalliomaalaukset

Flatruetin kalliomaalaukset on tunnettu kauan aikaa ennen vuonna 1896 tehtyä julkistamista tieteelle. Ne sijaitsevat Tännäsin pitäjässä nykyisessä Härjedalenin kunnassa Pohjois-Ruotsin tunturialueella lähellä Norjan rajaa. Kalliomaalaukset on maalattu pystysuoralle kallioseinämän pinnalle Flatruetin ylängön itäosaan aivan kylmä vuoriston metsärajalle. Maalina on käytetty punamultaa ja kuvien lukumäärän suhteen Ruotsin suurimpia maalauskenttiä. Arkeologit arvelevat, että kuvat on maalattu kivikauden lopulla yli 4 000 vuotta sitten. Ajoituksessa on käytetty tyylivertailua jo ajoitettujen kalliomaalauksiin. eli ne olisivat myöhäiseltä neoliittiselta kivikaudelta. Arviot maalausten iästä ei perustu arkeologisiin kaivauksiin tai maalauskuvioiden ajoittamiseen, vaan asiantuntijoiden arvioihin. Esitetyt arviot ovat olleet 4 000−1 000 eaa. välillä. Kuvakentässä, jonka mitat ovat 2,1 × 1,4 metriä, on noin 30 maalausta. Kuvista noin 20 esittää eläimiä, joista tunnistetaan ainakin hirveä, metsäpeuraa (yksi) tai karhua esittävät motiivit. Joukossa on myös viisi ihmishahmoa. Osa kuvista kuultaa uusien kuvien alta, joten niitä on maalattu useassa eri vaiheessa. Monet tutkijat ovat nimittäneet eläimet hirviksi, vaikka joukosta on tunnistettu ainakin yksi peura. Myös karhu on helposti tunnistettavissa kentän vasemmasta laidasta. Karhu on maalattu umpeen, mutta hirvet vain ääriviivoin. Eräät ihmiset on piirretty ääriviivoilla yhdistämällä vinoneliön muotoiseen pään ja torson kokonaisuuteen lyhyet raajat. Ihmiset sijaitsevat kuvakentän oikealla laidalla ikään kuin erillään useamman hirven tiiviistä kohdasta. Joidenkin hirvien sisälle on paineltu sydänpiste ja joskus kaksi peräpistettä muiden viivojen ohessa. Sisäisten merkkien merkitystä ei osata tulkita. Kuvakentän yllä on suuri vinoristi. Se on kuulemma kuninkaan Kustaa V vierailun yhteydessä lisätty merkki. 270px|Kohteen maisemallinen näkökulma == Katso myös == * Norlannin kalliomaalaukset * Fångsjönin kalliomaalaukset ==Lähteet== * ===Viitteet=== ==Aiheesta muualla== * * Scandinavian Society for Prehistoric Art * Härjedalens kommun * Luukkonen, Ismo: Flatruet Luokka:Ruotsin kalliomaalaukset Luokka:Härjedalenin kunta
Kim Il-jin

Kim Il-jin (; s. 1956) on pohjoiskorealainen kapellimestari. Hän on johtanut Mansudae Art Troupea, Korean demokraattisen kansantasavallan valtionsinfoniaorkesteriaNorth Korea Handbook, s. 841 ja Isang Yun -orkesteria. Hänen pääaineenaan Pjongjangin musiikin ja tanssin yliopistossa oli sellonsoitto, ja lisäksi hän opiskeli Moskovan konservatoriossa. Hän saavutti huomiota Euroopassa voitettuaan Karajan-kilpailun vuonna 1985.The Chosun Ilbo: NK Orchestra to Arrive August 18 == Lähteet == Luokka:Pohjoiskorealaiset muusikot Luokka:Vuonna 1956 syntyneet Luokka:Elävät henkilöt
Gronchi Rosa

Gronchi Rosa on harvinainen italialainen vuoden 1961 postimerkki, joka tunnetaan virhepainamastaan. Se oli osa sarjaa, joka julkaistiin presidentti Giovanni Gronchin kolmen Etelä-Amerikan maan vierailun kunniaksi vuonna 1961. Presidentti Gronchi sai vierailukutsun Argentiinan, Perun ja Uruguayn presidenteiltä vuonna 1960. Tätä juhlistamaan päätettiin julkaista kolmen postimerkin sarja: 170 liiran sininen Argentiinan, 185 liiran vihreänharmaa Uruguayn ja 205 liiran lilanpinkki Perun merkki. Näiden merkkien suunniteltu virallinen julkaisupäivä oli Gronchin matkan alkamispäivä 6. huhtikuuta 1961 ja voimassaoloaika päättyi vuoden 1962 lopussa. Merkkejä annettiin kuitenkin myyntiin jo pääsiäismaanantaina 3. huhtikuuta, jotta ne ehtisivät mukaan presidentin lennolle saadakseen lennon erikoisleiman. Samana pääsiäismaanantaina Perun Italian suurlähettiläs Alfonso Arias, joka oli saanut kolmen merkin sarjan, huomasi, että 205 pinkissä merkissä oleva Perun kartta ei ole ollut oikea vaan vuotta 1942 edeltävältä ajalta. Se sisälsi kiistellyn raja-alueen Perun ja Ecuadorin välillä. Syy väärään karttaan oli, että merkin suunnittelija Renato Mura oli piirtänyt merkin käyttäen De Agostinin vuoden 1939 karttaa. Välttääkseen poliittisen selkkauksen Italian posti päätti, ettei merkkiä ollut koskaan julkaistu (joka oli teoreettisesti mahdollista, koska virallinen julkaisupäivä oli 6. huhtikuuta). Samalla 6. huhtikuuta kaikki presidentilliselle lennolle menneet aerogrammit varustettiin uudella harmaalla merkillä, jossa oli Perun raja piirretty oikein. Arvioit liikkeellelasketusta määrästä Gronchi Rosaa vaihtelevat. Italian posti ilmoitti vuonna 1966 määräksi 79 625. Gronchi Rosasta tunnetaan lukuisia väärennöksiä. == Lähteet == Luokka:Postimerkit Luokka:1961
Bruno Gama

Bruno Alexandre Vilela Gama (s. 15. marraskuuta 1987 Vila Verde, Bragan piiri, Portugali) on portugalilainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan oikea laitalinkki. == Seurajoukkueura == Gama pelasi kasvattajaseurassaan Bragassa yhden ottelun vuonna 2004, minkä jälkeen hän siirtyi Portoon, jonka reservijoukkueessa Porto B:ssa pelasi parin kauden ajan. Vuosina 2005–2009 hän pelasi Porton edustusjoukkueessa vain yhden ottelun. Kaudeksi 2006–2007 Gama lainattiin takaisin Bragaan, jossa hän pelasi 15 ottelua ilman maalia ja kausiksi 2007–2009 Vitória Setúbaliin, jossa hän pelasi 53 ottelua tehden kuusi maalia. Kaudeksi 2009–2010 Gama siirtyi Rio Aveen, jossa teki kahden kauden aikana 59 ottelussa viisi maalia. Kaudeksi 2011–2012 hän siirtyi Espanjan Segunda Divisiónissa pelanneeseen Deportivo La Coruñaan, jossa teki ensimmäisellä kaudellaan 29 ottelussa seitsemän maalia. Deportivo nousi kauden päätteeksi Primera Divisióniin. Gama pelasi ensimmäisen ottelunsa Primera Divisiónissa 20. elokuuta 2012 Osasunaa vastaan. Ensimmäisen maalinsa hän teki 4. marraskuuta 2012 Mallorcan verkkoon. == Maajoukkueura == Gama edusti Portugalia vuoden 2003 alle 17-vuotiaiden EM- ja MM-kilpailuissa. Vuonna 2006 hän osallistui alle 19-vuotiaiden EM-kilpailuihin ja seuraavana vuonna alle 20-vuotiaiden MM-kilpailuihin. == Lähteet == * Bruno Gama FootballPortugal- sivustolla * * * Bruno Gama FIFA:n sivustolla Luokka:Portugalilaiset jalkapalloilijat Luokka:Vuonna 1987 syntyneet Luokka:Elävät henkilöt
Probenesidi

Probenesidi (C13H19NO4S) on sulfonamideihin kuuluva urikosuurinen lääkeaine. Se lisää virtsahapon eritystä, minkä vuoksi sitä käytetään kihdin hoidossa. ==Vaikutusmekanismi ja metabolia== Probenesidi estää orgaanisten anionien kuljettajaproteiinien toimintaa sitoutumalla niihin. Orgaanisia anioneja kuljettavat polypeptidit siirtävät orgaanisia yhdisteitä virtsasta plasmaan. Probenesidi estää erityisesti uraattia kuljettavien proteiinien toimintaa, jolloin virtsahapon eritys virtsassa lisääntyy ja pitoisuus plasmassa pienenee. Täten myös virtsahapon kiteytyminen jänteisin ja rustoihin vähenee. Probenesidi metaboloituu ihmisen maksassa lähes täysin ja vain pieni osa siitä erittyy metaboloitumattomana virtsaan. Tyypillisimmät aineenvaihduntareitit ovat glukuronidaatio, jossa muodostuu glukuronihappokonjugaatti. Muita aineenvaihduntareittejä ovat hydroksylointi, sivuketjujen hapetus ja dealkylointi. Myös probenisidin aineenvaihduntatuotteilla voi olla urikosuurista aktiivisuutta. ==Sivuvaikutukset== Probenisidi on suhteellisen hyvin siedetty ja sivuvaikutuksia esiintyy melko harvoin. Tyypillisimpiä ovat ruuansulatuskanavan ja vatsan oireet, kuten vatsakipu ja pahoinvointi. Lisäksi toisinaan esiintyy ihottumaa, pääkipua, huimausta ja anemiaa. Probenesidi vaikuttaa kuitenkin muiden lääkeaineiden metaboliaan estäen sitä. Se estää muun muassa penisilliinien, nitrofurantoiinin, indometasiinin ja metotreksaatin imeytymistä munuaisista. Tämän vuoksi sitä on käytetty ja voidaan edelleen käyttää penisilliinien puoliintumisajan pidentämiseen. Suomessa probenisidia saa vain erikoisluvalla. Probenesidilääkitys voi lisätä sappikivien muodostumista. Tämän takia probenesidihoidon yhteydessä voidaan ottaa natriumvetykarbonaattia tai asetatsolamidia, jotta virtsan pH on emäksinen, jolloin virtsahapon liukoisuus on suurempi. ==Lähteet== Luokka:Lääkkeet
Korrepetiittori

Korrepetiittori ( < ’kera’ + re ’uudelleen’ + petere ’tavoitella’) eli harjoituspianisti on musiikki- ja tanssiharjoitusten pianosäestäjä ja valmentaja, joka auttaa esimerkiksi oopperalaulajia oppimaan oman osansa oopperasta. Oopperan lisäksi korrepetiittoria käytetään baletin ja liedlaulun harjoituksissa. Korrepetiittorin on hallittava pianopartituurin lisäksi työn alla oleva teos kaikilta puoliltaan: laulajien osuudet ja roolit, lausuminen, soitinnus, rytmitykset, tekstit ja laulutekniikka. Näyttämöteoksen ohjaaja, kapellimestari ja korrepetiittori muodostavat harjoitusvaiheessa tärkeän työkolmikon.Jaantila, Anu: Pizzastipendi: Pizza Napoletana maistuu korrepetiittori Liisa Pimiälle. Yle Klassinen 4.08.2011. Viitattu 20.11.2014. Korrepetiittori toimii etenkin laulajien valmentajana: hän opettaa laulajalle oopperaroolin yksityiskohtineen. Korrepetiittori käyttää tässä apunaan tietoa, jonka on saanut kapellimestareilta tai laulunopettajilta oltuaan mukana säestäjänä laulunopetuksessa. Etenkään oopperan ja baletin korrepetiittorit eivät välttämättä ole itse esiintyviä taiteilijoita, vaan ovat keskittyneet pedagogiaan ja harjoitusten säestämiseen. Instrumenttikorrepetiittorit ja lied-korrepetiittorit taas varsin usein toimivat samalla solistin esiintymiskumppaneina. ==Lähteet== Luokka:Oopperatermistö Luokka:Balettitermit Luokka:Teatterialan ammatit Luokka:Musiikkialan ammatit
Häggblom

Häggblom on muun muassa seuraavien henkilöiden sukunimi: *Alarik Häggblom (1914–1995), ahvenanmaalainen lehtori, maakuntapoliitikko ja maaneuvos *Christoffer Häggblom, suomalainen yritysjohtaja *Evald Häggblom (1905–1976), ahvenanmaalainen kansakoulunopettaja, maakuntapoliitikko ja kansanedustaja (RKP) *Gunnar Häggblom (1917–2010), ahvenanmaalainen ylikonstaapeli, maakuntapoliitikko ja kansanedustaja (RKP) *Niklas Häggblom (s. 1965), suomalainen näyttelijä *Robert Häggblom (s. 1982), suomalainen kuulantyöntäjä *Signelia Häggblom (1917–2010), ahvenanmaalainen kirjailija *Stig Häggblom (1926–2014), suomalainen urheilutoimittaja *Sture Häggblom (1931–2002), suomalainen yritysjohtaja, kauppaneuvos.
Harri Holtinkoski

Harri Holtinkoski (s. 1975 Oulu) on esiintyvä runoilija. Hän voitti Poetry Slamin Oulun aluekarsinnan vuonna 2005. Holtinkoski on esittänyt runojaan eri puolilla Suomea ja pitänyt runonäyttelyitä eri puolilla Pohjois-Suomea. == Teokset == * Kukkaislapsen kyyneleitä (Omakustanne, 2001) * Isot pojat eivät tanssi (Minerva Kustannus Oy, 2005) * Tilapäisolosuhdemuutosilmoitusvelvollinen (Omakustanne, 2009) * Ei puhuta elämästä - Pihlaja kasvattaa punaisia marjoja (Omakustanne, 2002) * Tilapäisolosuhdemuutosilmoitusvelvollinen" (Omakustanne, 2009) * Elinsyytutkimuksen perusteet (Omakustanne, 2010), sisältää kootut runot aiemmista kokoelmista * Ystävähelmi (Omakustanne, 2017) * Ihmisyyksiä (Mediapinta, 2017). == Aiheesta muualla == * Kotisivut *Minerva Kustannus Oy:n kirjaesittely *Mediapinta * Kansanedustaja Erkki Virtasen puhe eduskunnassa 2.6.2009. Luokka:Suomalaiset runoilijat Luokka:Vuonna 1975 syntyneet Luokka:Elävät henkilöt
Karttunen

Karttunen on seuraavien henkilöiden sukunimi: *Anssi Karttunen (s. 1960), sellisti *Antero Karttunen (s. 1936), musiikkitoimittaja ja -tuottaja, Mauno Karttusen poika *Eeva Karttunen (s. 1963), pesäpalloilija *Eino Karttunen (kirjailijanimi Hypönniemi, 1883–1920), kirjailija *Esa Karttunen (1936–2009), vahakabinetin pitäjä, iltamaviihdyttäjä, akrobaatti ja hanuristi *Frances Karttunen (o.s. Ruley, s. 1942), yhdysvaltalainen kielitieteilijä ja historioitsija *Hanna Karttunen (s. 1973), tanssija *Hannu Karttunen (s. 1952), tähtitieteilijä, tietokirjailija *Helinä Karttunen (1935–1998), suomentaja *Heljä Angervo (oik. Angervo-Karttunen, 1940–2019), oopperalaulaja, Antero Karttusen puoliso *Hilja Karttunen (1886–1944), seminaarin harjoituskoulun opettaja ja laulukirjojen tekijä *Iina Karttunen (1887–1967), maanviljelijä ja hengellisen musiikin säveltäjä *Ilmari Karttunen (1914–1974), diplomi-insinööri ja yritysjohtaja, rehtori *Jari Karttunen (s. 1966), tanssitaiteilija, erityisopettaja *Jimi Karttunen, Helsingin Asema-aukion pahoinpitelyssä 2016 menehtynyt henkilö *Johannes Karttunen (s. 1945), jääkiekkoilija *Juho Karttunen (1895–1979), kuvataiteilija *Jukka-Pekka Karttunen (s. 1974), pesäpalloilija *Jyrki Karttunen (s. 1969), tanssitaiteilija, koreografi, Jari Karttusen veli *K. I. Karttunen (1883–1950), lehtori, historioitsija, Iina Karttusen veli *Kalle Karttunen (1915–1997), eversti *Kimmo Karttunen (1934–2000), Lapuan kaupunginjohtaja, kaupunkineuvos *Klaus Karttunen (s. 1951), Etelä-Aasian tutkimuksen ja indoeuropeistiikan professori *Laila Karttunen (1895–1981), tekstiilitaiteilija, tutkija ja taidemaalari *Liisi Karttunen (1880–1957), historioitsija, diplomaatti, Iina Karttusen sisar *Marja-Leena Karttunen (s. 1944), kiekonheittäjä *Marja-Leena Karttunen (s. 1967), pikajuoksija *Marjukka Parpola (o.s. Karttunen, s. 1967), Yrittäjänaisten Keskusliiton ent. toimitusjohtaja *Mauno Karttunen (1904–1992), kouluneuvos, kansanopistolaitoksen kehittäjä *Mika Karttunen (s. 1959), elokuvantekijä *Mika Karttunen (s. 1981), shakinpelaaja *Osmo P. Karttunen (1922–1985), juristi, ministeri, vuorineuvos *Ossi Karttunen (s. 1948), pikajuoksija *Otto Karttunen (1918–1988), upseeri, ylijohtaja, hallinnollisen tietojenkäsittelyn kehittäjä *Paavo Karttunen (s. 1951), Kankaanpään kaupunginjohtaja 2003–2016 *Pauli Karttunen (1929–2022), tekniikan tutkija, professori *Pekka Karttunen (1879–1948), kauppias, yrittäjä, yritysjohtaja ja kauppaneuvos *Sari Karttunen (s. 1969), ruotsalainen koripalloilija *Simo Karttunen (1939–2010), professori, VTT:n graafisen laboratorion johtaja *Tomi Karttunen (s. 1969), teologian tohtori, ekumenian asiantuntija *Ulla Karttunen (s. 1956), kuvataiteilija ja tutkija *Uuno Karttunen (1874–1959), historioitsija, rehtori, Iina Karttusen veli *Veikko Karttunen (Moko Karttunen, s. 1960), laulaja, lauluntekijä ja muusikko. *Venla Karttunen (s. 2002), pesäpalloilija, Jukka-Pekka Karttusen tytär *Ville Karttunen (s. 1982), laulaja ja kosketinsoittaja. ; Muita merkityksiä *3758 Karttunen, asteroidi, nimetty Hannu Karttusen mukaan *Karttunen Kollektiv, entinen nykytanssiryhmä.
Peräpäänkoe

Peräpäänkoe () on yhdysvaltalaisen South Park -animaatiosarjan ensimmäinen jakso. Sen ensiesitys oli Comedy Central -kanavalla 13. elokuuta 1997. Sen ensiesitystä katsoi 980 000 katsojaa. ==Juoni== Kun Kyle, Stan, Kenny ja Cartman odottelevat koulubussia, Cartman kertoo edellisyönä näkemästään oudosta unesta. Muut pojat vakuuttavat, että uni oli totta, mutta Cartman ei usko heitä. Kun pojat istuvat koulubussiin, he näkevät ikkunasta kuinka alienit sieppaavat Kylen pikkuveljen Iken. Koulussa Kyle pyytää lupaa opettaja Garrisonilta Iken etsimiseen, mutta Mr. Garrison ei anna Kylelle lupaa. Samalla Cartman pieree tulta. Kun pojat kertovat tapahtuneesta Chefille, tämä auttaa poikia pääsemään koulusta painamalla hälytysnappia. Ulkona Cartman alkaa yhtäkkiä laulamaan ja tanssimaan. Pian tämän jälkeen, avaruusalus ilmestyy poikien ylle. Kyle heittää kiven avaruusalusta päin ja avaruusalus ampuu takaisin heittäen Kennyn tielle, jossa lehmät ja poliisiauto ajavat Kennyn yli. Stan ja Kyle tapaavat Wendyn lammikolla. Lammikolla Wendy ehdottaa, että he käyttäisivät avaruusolioiden Cartmaniin asettamaa konetta alieneiden kutsumiseen. Cartmanin peräpäästä tulee suuri satelliittilautanen. Avaruusalus saapuu ja Ike hyppää avaruusaluksesta. Samalla alienit puhuvat lehmien kanssa ja kertovat heille, että heidän tutkimusten mukaan lehmät ovat älykkäimpiä eläimiä maapallolla. == Aiheesta muualla == * Luokka:South Park it:Episodi di South Park (prima stagione)#Cartman si becca una sonda anale sv:Lista över avsnitt av South Park#Säsong 1: 1997–1998
Luettelo James Bond -elokuvasarjan näyttelijöistä

==Näyttelijät== Hahmo Elokuva Salainen agentti 007 ja tohtori No (1962) Salainen agentti 007 Istanbulissa (1963) 007 ja Kultasormi (1964) Pallosalama (1965) Elät vain kahdesti (1967) Hänen majesteettinsa salaisessa palveluksessa (1969) Timantit ovat ikuisia (1971) Elä ja anna toisten kuolla (1973) 007 ja kultainen ase (1974) 007 rakastettuni (1977) Kuuraketti (1979) Erittäin salainen (1981) Octopussy – mustekala (1983) 007 ja kuoleman katse (1985) 007 vaaran vyöhykkeellä (1987) 007 ja lupa tappaa (1989) 007 ja kultainen silmä (1995) Huominen ei koskaan kuole (1997) Kun maailma ei riitä (1999) Kuolema saa odottaa (2002) Casino Royale (2006) 007 Quantum of Solace (2008) 007 Skyfall (2012) Spectre (2015) ===Päähenkilöt=== James Bond Sean Connery George Lazenby Sean Connery Roger Moore Timothy Dalton Pierce Brosnan Daniel Craig Ernst Stavro Blofeld Anthony Dawson (hahmo) Eric Pohlmann (ääni) Anthony Dawson (hahmo) Eric Pohlmann (ääni) Donald Pleasence Telly Savalas Charles Gray †1 John Hollis (hahmo) Robert Rietty (ääni) M Admiral Sir Miles Messervy, Bernard Lee Admiral Marion Hargreaves, Robert Brown Barbara Mawdsley, Judi Dench Barbara Mawdsley †2, Judi Dench Gareth Mallory3, Ralph Fiennes Q Peter Burton Desmond Llewelyn Desmond Llewelyn John Cleese Ben Whishaw ===MI6:den hallinto, työntekijät ja agentit=== M Admiral Sir Miles Messervy, Bernard Lee Admiral Marion Hargreaves, Robert Brown Barbara Mawdsley, Judi Dench Barbara Mawdsley †2, Judi Dench Gareth Mallory3, Ralph Fiennes Q Peter Burton Desmond Llewelyn Desmond Llewelyn John Cleese Ben Whishaw R John Cleese4 002 Bill Fairbanks † Glyn Baker 003 Jason Walters † Jack Mason 004 †, Fredrik Warder 005, Stuart Thomas 006 Alec Trevelyan †, Sean Bean 007, James Bond Sean Connery George Lazenby Sean Connery Roger Moore Timothy Dalton Pierce Brosnan Daniel Craig 008, Bill Timothy ==Symbolit ja lyhenteet== † Hahmo kuollut. Lihavoidulla kirjoitettu hahmo näyttelijän edessä tarkoittaa roolihahmon nimeä, jos sama hahmo on esiintynyt eri nimisenä eri näyttelijöillä (esim. M:llä on ollut neljä näyttelijää ja neljä roolihahmoa). *1 Istuu elokuvan alussa pyörätuolissa. Kasvoja ei näy, mutta katsojan annetaan olettaa kyseessä olevan Blofeld. Bond tiputtaa hänet tehtaan savupiippuun, eikä Blofeld esiinny elokuvissa tämän jälkeen. *2 M kuolee elokuvan lopussa taistelussa saamiinsa vammoihin. *3 Mallory korvaa edellisen M:än tämän kuoltua. *4 R esiintyy elokuvassa Kun maailma ei riitä ja saa tähän elokuvaan ylennyksen Q:ksi. James Bond *
Timonen

Timonen viittaa seuraaviin henkilöihin ja järviin: ==Henkilöt== *Anniina Timonen, laulaja, Idols-voittaja 2017 *Antti Timonen (1915–1990), vienankarjalainen kirjailija *Antti Timonen (s. 1977), näyttelijä *Eija Timonen (s. 1954), mediatutkija, folkloristi, lastenkirjailija ja Lapin yliopiston mediatieteen professori *Erkki Timonen (s. 1935), metsänhoitaja ja eräkirjailija *Esa Timonen (1925–2015), maaherra, ministeri ja Keskustan kansanedustaja *Heikki Timonen (1943–2020), kauppaneuvos, Hugo Emil Timosen poika *Heikki Timonen, endurokuljettaja *Henrik Timonen (s. 1953), teatteriohjaaja *Hugo Emil Timonen (1906–1986), kauppaneuvos *Jaana Norio, aik. Norio-Timonen (s. 1961), oikeustieteen professori *Jani Timonen (s. 1978), tietokirjailija ja vapaa kirjoittaja *Janne Timonen, yritysjohtaja, Perheyritysliiton puheenjohtaja 2006–2008 *Joonas Timonen (s. 2000), koripalloilija *Juho Timonen (1890–1977), suomalainen Lontoossa asunut toimittaja *Juho Timonen (1898–1949), jääkäri *Jussi Timonen (s. 1983), jääkiekkoilija *Jussi Timonen (1949–2018), Jyväskylän yliopiston fysiikan professori *Karoliina Timonen (s. 1977), kirjailija ja kääntäjä *Kimmo Timonen (s. 1975), jääkiekkoilija *Kyösti Timonen (1957–2020), säveltäjä ja sanoittaja *Lauri Timonen (s. 1980), päätoimittaja ja elokuva-aiheinen tietokirjailija *Marjo Timonen (s. 1955), eduskunnan tiedotuspäällikkö *Marketta Kokkonen, o.s. Timonen (s. 1946), Espoon entinen kaupunginjohtaja *Marko Timonen (s. 1966), muusikko *Matti Timonen (1927–2008), yritysjohtaja, kauppaneuvos *Oiva Timonen (1920–1998), vapaapainija *Pekka Timonen (s. 1960), juristi, kansliapäällikkö *Pekka Timonen (s. 1966), Vantaan kaupunginjohtaja *Reijo Timonen (s. 1966), suomalainen jalkapalloilija ja valmentaja *Riikka Timonen, laulaja *Roosa Timonen (s. 1997), tennispelaaja *Sakari Timonen (1915–2016), gynekologi, ylilääkäri ja professori *Sakari Timonen (s. 1957), juristi ja bloginpitäjä *Samuel Timonen (s. 1999), suomalais-yhdysvaltalainen jääkiekkoilija *Tomi Timonen (s. 1973), Pudasjärven kaupunginjohtaja *Topi E. Timonen (s. 1995), tietokirjailija *Tuomas Timonen (s. 1975), kirjailija, ohjaaja *Tuomo Timonen (1949–2018), patologian erikoislääkäri ja professori *Vilho Timonen (1904–1977), vienankarjalaissyntyinen opettaja ja päätoimittaja *Ville Timonen (1889–1935), jääkäri *Vilma Timonen (s. 1977), kanteleensoittaja, säveltäjä ja Sibelius-Akatemian kansanmusiikin lehtori *Virpi Timonen, yhteiskuntatieteilijä ja professori *Yrjö Timonen (1905–1999), metsänhoitaja ja virkamies, metsäneuvos. == Muita == * Iso-Timonen, Kiiminkijoen vesistöalueeseen kuuluva järvi * Pikku-Timonen, järvi Utajärvellä Pohjois-Pohjanmaalla. Luokka:Sukunimet
Arkitieto

Arkitieto on epäjärjestelmällistä tietoa, joka perustuu ihmisen välittömiin havaintoihin ja kokemuksiin. Se eroaa teoreettisesta tiedosta, jota hankitaan tietoisella opiskelulla, analysoimalla ja yleistämällä. ==Lähteet== * *http://www.aducate.fi/tiedon-maarittelya *https://koppa.jyu.fi/avoimet/kirjasto/kirjastotuutori/aihehaku- tutkimusprosessissa/tiedonlahteet-eri-tarpeisiin Luokka:Tieto
Varis (täsmennyssivu)

Varis ja Waris tarkoittavat seuraavia *varis, lintu * varikset, (Corvus) lintusuku *varikset eli varislinnut (Corvidae), lintuheimo *varis-intiaanit, intiaaniheimo * Waris, Keeromin hallintoalueen pääkaupunki Indonesiassa ==Sukunimi== Listan henkilöt ovat suomalaisia, ellei toisin mainita. * Abdul Majeed Waris (s. 1991), ghanalainen jalkapalloilija * Anna-Liisa Varis (1925–2023), suomalainen maatalouseläintieteen professori * Antti Waris (1847–1905), kauppias, maanviljelijä ja valtiopäivämies * Antti Ilmari Varis (1886–1976), juristi, maanviljelijä ja Naantalin pormestari * Eero Varis (1928–2015), suomalainen kasvinviljelytieteilijä ja professori * Elin Waris (1875–1958), suomalainen lastentarhaopettajien koulutuksen uranuurtaja * Erkki Warén-Waris (1888–1939), ylilääkäri * Hanna Varis (s. 1959), taidemaalari ja taidegraafikko * Harry Waris (1893–1973), kasvitieteilijä, professori (ent. Warén) * Heikki Waris (1901–1989), sosiaaliministeri (1957–1958), akateemikko, professori (ent. Warén) * Helena Waris (s. 1970), kirjailija * Henrik Waris (1760–1830), maanviljelijä ja valtiopäivämies * Hilja Varis (s. 1907), kirjailija * Jouni Varis (s. 1966), jääkiekkovalmentaja * Jouni Waris (s. 1969), keskimatkojen juoksija * Juha Varis (s. 1970), näyttelijä * Kaisa Varis (s. 1975), hiihtäjä * Kalle Varis (s. 2004), jääkiekkomaalivahti * Kari Varis (s. 1983), maastohiihtäjä * Katri Warén-Waris (1891–1973), tekstiilitaiteilija ja suunnittelija * Keijo Varis (s. 1961), taloustieteilijä ja johtamisen tutkija * Klaus Waris (1914–1994), Suomen Pankin pääjohtaja (1957–1967), taloustieteilijä, professori (ent. Warén) * Kyösti Varis (s. 1933), graafinen suunnittelija * Matti Waris (1930–2020), eläinlääkintäkenraalimajuri ja puolustusvoimien ylieläinlääkäri 1968–1990, Paavo Gustaf Wariksen poika * Martti Waris, basisti ja laulaja * Olavi Varis (s. 1937), keihäänheittäjä * Onni Waris, kosketinsoittaja ja laulaja * Paavo Gustaf Waris (1897–1959), upseeri, lentokapteeni ja kadetin juhlaunivormun suunnittelija * Paula Varis (s. 1979) pukusuunnittelija * Pekka Varis (s. 1972), hiihtosuunnistaja * Petri Varis (s. 1969), jääkiekkoilija * Rainer Varis (s. 1955), budo-opettaja * Tapio Varis (s. 1946), yhteiskuntatieteiden tohtori, ammattikasvatuksen professori * Tuula-Liina Varis (s. 1942), toimittaja, kirjailija * Uuno A. Varis, nimimerkki Uuno Helve (1878–1936), kirjailija, suomentaja ja valtiopäivämies * Vera Varis (s. 1994), jalkapallomaalivahti ==Waris etunimenä== * Waris Dirie (s. 1965), somalialainen kirjailija, malli ja ihmisoikeusaktivisti * Waris Hussein (s. 1938), intialais-brittiläinen televisio- ja elokuvaohjaaja. ==Katso myös== * Vares Luokka:Sukunimet
Pöytätennis kesäolympialaisissa 2004 – naisten nelinpeli

Pöytätenniksen naisten nelinpeli Ateenan kesäolympialaisissa 2004 alkoi 14. elokuuta ja finaali pelattiin 20. elokuuta 2004. Yhteensä turnaukseen osallistui 68 pelaajaa 26 maasta. == Puolivälieristä eteenpäin == {{Turnauspuu8 |18.8.| Guo / Niu|4| Fujinuma / Umemura|2 |18.8.| Song / Tie|2| Wang / Zhang|4 |18.8.| Lee / Seok|4| Kim / Kim|2 |18.8.| Boroš / Vaida|0| Kim / Kim|4 |19.8.| Guo / Niu|2| Wang / Zhang|4 |19.8.| Lee / Seok|4| Kim / Kim|0 |20.8.| Wang / Zhang|4| Lee / Seok|0 |20.8.| Guo / Niu|4| Kim / Kim|3 }} === Puolivälierät === === Välierät === === Pronssiottelu === === Loppuottelu === == Mitalistit == Sija Maa Pelaajat 1 Kiina Wang Nan / ZHANG Yining 2 Etelä- Korea Eun Sil LEE / Eun Mi SEOK 3 Kiina Yue GUO / Jianfeng NIU == Lähteet == * ITTF: Athens 2004 Women's doubles * Sports-reference.com Athens 2004 Women's doubles naisten nelinpeli
Velkaneuvonta

Velkaneuvonta on neuvontaa, johon voi hakeutua saamaan taloudellista sekä oikeudellista neuvoja. Neuvonnan avulla voi saada avustusta esimerkiksi velkajärjestelyyn hakeutumiseen. Neuvontaa tarjoaa Suomessa oikeusaputoimistojen talous- ja velkaneuvonta. Yksityisiä velkaneuvontapalveluilta tarjoavat esimerkiksi lakimiehet ja yksityiset neuvontapalvelut kuten Velka-apu. Usein velkaongelmat ovat kytköksissä muihin sosiaalisiin ongelmiin kuten peliriippuvuuteen. Maksutonta tukea peliriippuvuusongelmiin tarjoaa esimerkiksi Peluuri-sivusto. == Lähteet == == Aiheesta muualla == *Talous- ja velkaneuvonta - Oikeus.fi *http://www.asianajajaliitto.fi/ *Peluuri Luokka:Talous Luokka:Neuvontapalvelut Luokka:Maksukyvyttömyys
Fångsjönin kalliomaalaukset

Fångsjönin kalliomaalaukset ovat pieni kalliomaalauskohde Fångsjönin rannalla Pohjois-Ruotsin Jämtlandin maakunnassa Strömin pitäjässä ja nykyisessä Strömsundin kunnassa. Maalaukset sijaitsevat noin 6 kilometriä kunnan keskustaajamasta Strömsundista kaakkoon. Fångsjönin ympäristössä on muitakin muinaisjäännöksiä, joten alue on kiinnostavaa kulttuuriympäristö myöhäisen neoliittisen kivikauden mielessä. Maalausalue sijaitsee jyrkän Fångsjöberget- kallion juurella järven vedenpinnan yläpuolella. Kallion kylki avautuu järvelle eteläkaakkoon ja kuvia voi parhaiten katsella jäältä maalauksille johtavan laiturin päältä, joka ulottuu maalauksille asti. Kuvaryhmiä on yhteensä kolme. Ne sijaitsevat kalliosta irronneen valtavan lohjenneen osan tuoreeseen pintaan. Ilmeisesti vaikuttava luonnon mullistus on aikoinaan vakuuttanut myös maalaajan, sillä lohkeaman vierestä pääsee kallioon sisälle. Kuvien ulkoasu on Nämforsenin tyyppisiä ja ne ajoitetaan siksi samalle aikakaudelle, joten varovainen arvio on noin 2 500−2 000 eaa.. Yli 40 kuviosta 35 esittää hirveä, yksi on verkkokuvio ja mukana on vähintään yksi ihmishahmo. ==Päämaalaus I== Pääkenttä sijaitsee aivan järven pinnan lähellä ja sen koko on 3 × 2,5 m² . Kuvat ovat epäselviä, mutta useat kartoittajat ovat jo yksimielisiä useiden kuvioiden motiiveista. Hirvistä, joita on 16, suurin osa on pieniä kooltaan. Niiden takajalat koukistuvat kauaksi taakse, kuten juoksevilla hirvillä näkee. Ruhon sisään on vedetty pieniä viivoja. Eräs hirvistä on pyöreävartaloinen ja paksuniskaisen muotoinen. Sillä on pitkät korvat ja sen pituus on 30 senttimetriä. Vartalossa on ikään kuin risti. Suurin hirvi on 42 senttimetriä pitkä. Suuret hirvet saattavat olla viimeisiä lisäyksiä. Kentän keskikohdilla on suuri hirvi, jonka takapäähän on maalattu risti. Kuvakentän alimmat kuvat ovat osin peittyneet punamaaliin, jolla on tahallisesti peitetty joitakin eläimiä. Sutun joukosta pilkistää verkkokuvio. Väriä on voinut joutua kallioon uhraamisen seurauksena. ==Kuvaryhmä II== Ylempänä halkeaman sisällä on kaksi muuta kuvakenttää, jonka mitat ovat 2 × 1,7 m² . Ylhäältä on viime aikoina irronnut lisää lohkareita ja yksi niistä, jossa on väriä, on kuljetettu Jämtlannin museoon. Irtoamiskohdan ympärillä on juuri tämä kenttä. Suurin osa kuvista puuttuvat. Jäljellä olevista maalausjäänteistä näkyy soikea viiva, jossa on lisäksi muita viivoja. Aihe jää arvoitukseksi. thumb|200px|Hirvi Fångsjönin maalauskohteella. ==Kuvaryhmä III== Syvällä kuilun sisällä on korkeimmalla kolmas kuvaryhmä, joka on kooltaan 1,2 × 0,8 m² . Kuvia, joita on 5, peittää kasvillisuus eikä aiheista saa aina selvää. Jos luottaa intuitioonsa, voi hahmottaa ainakin 4 hirvenselkää, jotka on maalattu tummanpunaisella värillä. == Katso myös == * Norlannin kalliomaalaukset * Flatruetin kalliomaalaukset ==Lähteet== * * ===Viitteet=== ==Aiheesta muualla== * Scandinavian Society for Prehistoric Art *Lääninhallitus: Fångsjön kulttuuriympäristönä * Luukkonen, Ismo: Fångsjö Luokka:Ruotsin kalliomaalaukset Luokka:Strömsundin kunta
Heijastuksia kultaisessa silmässä

Heijastuksia kultaisessa silmässä (Reflections in a Golden Eye) on vuonna 1967 julkaistu John Hustonin ohjaama elokuva. Elokuvassa kuvataan piilotettua homoseksuaalisuutta. Se perustuu Carson McCullersin samannimiseen romaaniin. == Juoni == Elokuva tapahtuu sotilastukikohdassa Georgiassa vuonna 1948. Päähenkilö majuri Penderton (Brando) on impotentti ja piilohomoseksuaali. Hän kaipaa menneisyyttä ja nuorempien päivien sotilasuransa yksinkertaista ja miehekästä toveruutta. Samalla hän tuntee pakkomielteistä halua yhteen nuoreen sotilaaseen. Hänen vaimonsa inhoaa häntä ja kuluttaa aikaansa naapurin everstin ja kauniin orinsa kesken. Majurin salaisena ihastuksena oleva sotilas puolestaan käyttää aikaansa hevosten kanssa, katsellen niitä ja ratsastaen alasti ympäri maaseutua. Hän myös käy öisin salaa majurin vaimon huoneessa. Myös filippiiniläisellä palvelijalla on juonenkehittelyssä varsin salaperäinen ja epämääräinen osa. == Näyttelijät == == Vastaanotto == Elokuva-aiheisen Rotten Tomatoesin 22 arvostelun otoksen mukaan amerikkalaiskriitikoista 55 prosenttia antoi elokuvalle myönteisen arvion. Kyseessä on internetin yksi suosituimmista arvosteluja kokoavista sivustoista. Se kerää yhteen arvostelijoiden artikkeleita ja jakaa ne positiivisiin sekä negatiivisiin arvioihin. Näiden perusteella Heijastuksia kultaisessa silmässä sai ”Tomatometer”-arvosanakseen mädän vihreän tomaatin. Heijastuksia on käsitelty myös Suomessa. Marlon Brando tuli Suomeen -dokumenttia (2011) varten tehdyissä haastatteluissa Peter von Bagh kertoi olleensa ”aika lätkässä” elokuvaan: ”[Se] on mulle melkein se hienoin Brando-rooli. — — [Elokuvassa] onnistuu melkein kaikki ne, mitä tämmöisissä show-tyyppisemmissä ja läiskähtelevimmissä Tennessee Williams -elokuvissa ei onnistu.” Film-O-Holic.comin Juuso Kilpeläinen puolestaan totesi vuonna 2020, että Heijastuksia kultaisessa silmässä on ”yksi läntisen elokuvahistorian aliarvostetuimmista teoksista” ja päätti kirjoittamansa arvion sanoihin: ”Jos cinefiili jättää tämän vapaaehtoisesti väliin, on hän joko masokisti tai fiikus.” Helsingin Sanomien Helena Ylänen kirjoitti vuonna 1987 elokuvasta pitämisen olevan makukysymys: ”Marlon Brandon roolisuoritus on kiehtova, mutta myös teennäinen, kummallisen ilmaton. Elizabeth Taylor esittää vaimoa vähän hysteerisesti.” == Lähteet == == Aiheesta muualla == * * Luokka:Vuoden 1967 yhdysvaltalaiset elokuvat Luokka:John Hustonin ohjaamat elokuvat Luokka:Yhdysvaltalaiset romaaneihin perustuvat elokuvat
Kim Ok

Kim Ok (; s. 1964) on Pohjois-Korean entisen johtaja Kim Jong-ilin leski ja Kim Jong-unin äitipuoli. Hän oli diktaattorin neljäs vaimo.Daily NK: Kim Ok's Influence on the Succession of Kim Jong IlThe Chosun Ilbo: Kim Jong-il's Widow Had Treatment in Berlin Kim Ok on muusikko, joka opiskeli pianonsoittoa Pjongjangin musiikin ja tanssin yliopistossa. Hän toimi Kim Jong-ilin sihteerinä 1980-luvun alussa ja avioitui tämän kanssa myöhemmin. Ko Young-heen kuoltua 2004 Kim Okista tuli maansa de facto ensimmäinen nainen.The Korea Times: What is future for Kim Ok? Vuonna 2006 hän oli miehensä mukana tämän Kiinan-matkalla ja tapasi Hu Jintaon. Vuonna 2012 hän ilmeisesti matkusti Berliiniin lääketieteellistä hoitoa varten. == Lähteet == Luokka:Pohjoiskorealaiset muusikot Luokka:Kim Il-sungin suku Luokka:Vuonna 1964 syntyneet Luokka:Elävät henkilöt
Jevhen Tymtšenko

Jevhen Kostjantynovytš Tymtšenko (; alias: Bohun, 27. lokakuuta 8. marraskuuta 1866 Pultava – 22. toukokuuta 1948 Kiova, Ukrainan SNT) oli ukrainalainen kielitieteilijä, kääntäjä, akateemikko ja Neuvostoliiton tiedeakatemian jäsen vuodesta 1929. Tymtšenko kirjoitti muun muassa Ukrainan kielen oppikirjoja. Tymtšenkon ensimmäinen käännös oli ukrainankielinen Kalevala. ==Lähteet== Luokka:Ukrainalaiset kielitieteilijät Luokka:Ukrainalaiset kääntäjät Luokka:Vuonna 1866 syntyneet Luokka:Vuonna 1948 kuolleet
Svið

Svið on perinteinen islantilainen ruokalaji. Se koostuu kahtia halkaistusta, keitetystä lampaan päästä, josta on poltettu villa ja poistettu aivot. Svið nousi alun perin suosioon aikana, jolloin ei ollut mahdollista hukata mitään osaa teurastetusta eläimestä. Laji kuuluu islantilaisten ruokien Þorramatur- valikoimaan, jota tarjoillaan buffettyyliin varsinkin keskitalven Þorrablót- juhlan aikana. Muissa Pohjoismaissa on samankaltaisia ruokalajeja, kuten Norjassa smalahove ja Färsaarilla seyðahøvd. Luokka:Lampaanliha Luokka:Islantilainen keittiö Luokka:Liharuoat
Teresa Stich-Randall

Teresa Stich-Randall (1927 New Hartford, Connecticut, Yhdysvallat – 17. heinäkuuta 2007 Wien, Itävalta) oli yhdysvaltalainen sopraano, joka saavutti menestystä eurooppalaisissa oopperataloissa.The New York Times: Teresa Stich- Randall, 79, American Operatic Soprano, Is Dead Stich-Randallin uran kukoistuksen aikaa olivat 1950–1960-luvut. Hänen keskeiseen ohjelmistoonsa kuului Mozartin, Händelin ja Bachin musiikkia, jota hän levytti sellaisten kapellimestarien kuin Lorin Maazelin, Hermann Scherchenin, Felix Prohaskan ja Mogens Woldiken kanssa. Stich-Randall teki oopperadebyyttinsä New Yorkissa vuonna 1947 Henrietta M.:n roolissa Virgil Thomsonin Mother of Us All -teoksen kantaesityksessä. Vuonna 1948 Stich-Randall esitti Otto Lueningin Evangelinen nimiroolin. Arturo Toscanini kiinnitti hänet esiintymään NBC- sinfoniaorkesterin kanssa. Euroopasta kuitenkin tuli Stich-Randallin toiminnan keskus alkaen Oberonin esityksestä Firenzessä 1951. Tätä seurasivat esiintymiset Baselin oopperassa. Voitettuaan laulukilpailun Lausannessa sopraano teki vuonna 1952 ensimmäiset esiintymisensä Wienin valtionoopperassa ja Salzburger Festspielellä. Vuonna 1955 Stich-Randall debytoi Chicagon lyyrisessä oopperassa Rigoletton Gildan roolissa, ja Metropolitan-oopperassa hän esiintyi ensi kertaa vuonna 1961 Fiordiligin roolissa Così fan tuttessa. Vuonna 1962 Itävalta myönsi hänelle Kammersängerinin arvonimen. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1927 syntyneet Luokka:Vuonna 2007 kuolleet
Ente Nazionale della Cinofilia Italiana

Ente Nazionale della Cinofilia Italiana (ENCI)Italian Kennel Club. ENCI. Haettu 05.11.2012 eli Italian Kennelliitto on Italian kansallinen kenneljärjestö, joka kuuluu FCI:n alaisuuteen. Se on samalla maansa suurin rotukoirien rekisteri, joka myös järjestää tuomareita koiranäyttelyihin ja huolehtii monista muista koiratapahtumiin liittyvistä palveluista.Klever, U. Il Cane. Edizioni Mediterranee: Rooma, 1977; sivu 29. Haettu 05.11.2012Spadafori, Gina. Il Mio Cane: For Dummies. Apogeo: Milano, 1998; sivu 30. ISBN88-7303-434-9 Se on kuulunut "Latinalaiseen Koiraliittoon" (Alianza Canina Latina) vuodesta 2018Alianza Canina Latina. Real Sociedad Canina de España. Viitattu 29.2.2020. == Historia ja nykytilanne == Järjestö perustettiin vuonna 1882A Short History about ENCI. ENCI. Haettu 05.11.2012. Sen päätoimisto sijaitsee Milanossa ja sillä on sivukonttoreita kaikilla Italian alueilla. Vuonna 2009 ENCI:n rekisterissä oli yli 160000 koiraa ja se järjesti noin 400 näyttelyä vuoden aikana. Se keskittää huomionsa erityisesti 14 FCI-rekisteröityyn italialaiseen koirarotuun. Lisäksi se on tunnustanut kolme FCI:n ulkopuolista italialaista rotua: apenniinienajokoiran, sisilianpaimenkoiran ja spino degli iblein.Razze Italiane. Ente Nazionale della Cinofilia Italiana. Haettu 23.7.2022. Viisi italialaista rotua on myös hyväksytty alustavasti: apuaanienpaimenkoira, biellanpaimenkoira, fonninpaimenkoira, lessinianpaimenkoira ja silanpaimenkoira. Aiemmin ENCI rekisteröi maremmanpaimenkoiran ja abruzzienpaimenkoiran erillisinä rotuina, mutta kun asiaa tutkittiin huomattiin että kyse oli vain saman rodun paikallismuunnoksista ja niinpä nämä kaksi rotua yhdistettiin maremmano- abruzzeseksi. == Suosituimmat rodut == Italian 40 suosituinta rotua olivat vuonna 2019 ENCI:n rekisterin mukaan:Libro genealogico, I Nostri cani. ENCI, 1.12.2020. Haettu 19.12.2020. # englanninsetteri # saksanpaimenkoira # labradorinnoutaja # chihuahua # kultainennoutaja # maremmanajokoira # jackrussellinterrieri # italianajokoira, lyhytkarvainen # mäyräkoira # villakoira # rottweiler # amerikanstaffordshirenterrieri # ranskanbulldoggi # cane corso # bretoni # lagotto romagnolo # bordercollie # australianpaimenkoira # bokseri # cockerspanieli # maltankoira # lyhytkarvainen saksanseisoja # saksanpystykorva # pointteri # berninpaimenkoira # englanninspringerspanieli # cavalierkingcharlesinspanieli # englanninbulldoggi # akita # ceskoslovensky vlciak # staffordshirenbullterrieri # beagle # weimarinseisoja # shiba # siperianhusky # tanskandoggi # maremmano-abruzzese # belgianpaimenkoira # kääpiösnautseri # dobermanni == Katso myös == *Luettelo italialaisista koiraroduista == Lähteet == == Aiheesta muualla == *ENCI:n viralliset sivut Luokka:Kenneljärjestöt Luokka:Italialaiset järjestöt
Belomorskin satama

Belomorskin satama eli Belomorskin merisatama (, LOCODE: RU BEM) on Venäjän Karjalan tasavallan Belomorskin piirin Belomorskin (suom. Sorokka) kaupungin itälaidalla sijaitseva merisatama, jota ollaan laajentamassa kapasiteetiltaan 9 miljoonan vuosittaisen rahtitonnin satamaksi vuoteen 2013 mennessä. Tämä erityisesti kivihiilen, puutavaran ja kappaletavaran kuljetukseen keskittyvä satama sijaitsee Vienanmeren lounaisosassa, noin kolme kilometriä Vienanmeren–Itämeren kanavan suuaukosta pohjoiseen. Belomorskin satama rakennettiin alun perin 1980-luvun Neuvostoliitossa palvelemaan Vienanmeren kalastusaluksia. Satamaan on suunniteltu merkittävä laajennus, jonka ensimmäinen laajennusvaihe valmistunee vuonna 2013. Satamasta on suunniteltu vientisatamaa erityisesti kivihiilelle, jota alkuvaiheessa tuodaan esimerkiksi Komin tasavallan Vorkutan hiilikaivoksista. Laajennuksen jälkeen eli vuodesta 2014 lähtien sataman hiiliterminaali pystyy laivaamaan vuosittain 8 miljoonaa tonnia rautateitse satamaan tuotua kivihiiltä ja sataman muut osat miljoona tonnia puu- ja kappaletavaraa. Sataman kulkuväylä ja satama-alue ruopataan 12,5 metrin kulkusyvyyteen sopivaksi. Satama tähtää kykenevänsä jo vuonna 2012 yli 58 000 rautateitse saapuvan hiilivaunun käsittelyyn (4 miljoonan tonnin kapasiteetti). Puu- ja kappaletavaraa pyritään samaan kuljetettavaksi jopa 1667 junavaunullisen verran (0,1 miljoonan tonnin kapasiteetti). Vuodesta 2014 lähtien satama pyrkii hiilen osalta kaksi kertaa suurempaan kapasiteettiin ja puu- ja irtotavaran osalta kymmenkertaiseen liikennemäärään. ==Lähteet== ==Aiheesta muualla== * Belomorskin sataman kotisivut () * Porty Rossii - Port Belomorsk. Strategija razvitije (ZAO "Belomorski port" (mbsz.ru) * Budet li port v Belomorske (belomorsk-mo.ru) * New port to be constructed near Belomorsk (2010) (barentsobserver.com) * Andrei Kyachin: the project of Belomorsk port was positively influenced by the crisis (2/2009) (barentsnova.com) Luokka:Venäjän Vienanmeren satamat Luokka:Karjalan tasavallan liikenne Luokka:Belomorskin piiri
Fédération Cynologique de Géorgie

Fédération Cynologique de Géorgie (FCG) on georgialainen kenneljärjestö. ==Historia ja nykytilanne== FCG perustettiin vuonna 1991. Vuonna 1997 FCI hyväksyi sen sitoumuskumppaniksi, ja vuonna 2001 siitä tuli täysivaltainen jäsen. Perustamisestaan lähtien se on ollut tärkeä osa eurooppalaista koiramaailmaa: sillä on läheisiä suhteita moniin eurooppalaisiin koirajärjestöihin. FCG järjestää säännöllisesti sekä kansallisia että kansainvälisiä koiranäyttelyitä, tukee monia georgialaisia koirajärjestöjä, -yhteisöjä ja kenneleitä ja tekee paikallisia alkuperäisrotuja kuten kaukasiankoiraa ja georgianvuoristokoiraa tunnetuksi. Samalla se on ainoa FCI:n jäsen, joka on virallisesti tunnustanut georgianvuoristokoiran. == Aiheesta muualla == *FCG:n viralliset sivut *FCI Luokka:Kenneljärjestöt Luokka:Georgia
Clube Português de Canicultura

Clube Português de Canicultura (CPC) on portugalilainen kenneljärjestö, joka perustettiin vuonna 1931. Se on kuulunut FCI:hin vuodesta 1933 ja "Latinalaiseen Koiraliittoon" (Alianza Canina Latina) vuodesta 2018Alianza Canina Latina. Real Sociedad Canina de España. Viitattu 29.2.2020. Se pitää yllä puhdasrotuisten koirien rekisteriä Portugalissa ja sen pääkonttori sijaitsee Lissabonissa. Käytännossä se on tunnustanut kaikki FCI-rodut ja niiden lisäksi kaksi paikallista rotua, azorienpaimenkoiran ja algarvenkoiran. == Suosituimmat rodut == Portugalin suosituimmat rodut vuonna 2019 olivat CPC:n mukaan seuraavat:Registros 2019. Clube Português de Canicultura. Viitattu 29.2.2020. # saksanpaimenkoira # labradorinnoutaja # ranskanbulldoggi # estrelanvuoristokoira # lyhytkarvainen saksanseisoja # kultainennoutaja # bretoni # saksanpystykorva # beagle # englanninsetteri # chihuahua # belgianpaimenkoira # englanninbulldoggi # portugalinpodengo # cane corso # transmontanonmastiffi # portugalinseisoja # bokseri # mäyräkoira # são miguelinfila # yorkshirenterrieri # portugalinvesikoira # rottweiler # mopsi # bullterrieri # jackrussellinterrieri # alentejonkoira # pointteri # cavalierkingcharlesinspanieli # kääpiösnautseri # tanskandoggi # serra de airesinpaimenkoira # cockerspanieli # castro laboreironkoira # dobermanni # weimarinseisoja # valkoinen länsiylämaanterrieri # bordeauxindoggi # berninpaimenkoira # shih tzu # bullmastiffi # villakoira # siperianhusky # pitkäkarvainen skotlanninpaimenkoira # dalmatiankoira # dogo argentino # bostoninterrieri # karkeakarvainen saksanseisoja # valkoinenpaimenkoira # englanninspringerspanieli == Lähteet == *Cronologia dos principais acontecimentos na história do Clube Português de Canicultura. Clube Português de Canicultura. Haettu 06.11.2012 === Viitteet === Luokka:Kenneljärjestöt Luokka:Portugalilaiset järjestöt
Vuorijalokotka

Vuorijalokotka (Nisaetus alboniger) on haukkojen heimoon kuuluva lintu. Sitä tavataan Kaakkois-Aasiassa Bruneissa, Indonesiassa, Laosissa, Malesiassa, Singaporessa ja Thaimaassa. Sen populaation arvioidaan olevan pienenemässä metsänhakkuiden vuoksi. Se on aiemmin kuulunut sukuun Spizaetus, mutta on siirretty vuonna 2006 sukuun Nisaetus. Sen elinpiiriä ovat subtrooppiset ja trooppiset kosteat alavat metsät.Birdlife.org viitattu 6.11.2012 Se on harvapuustoisen metsän lintu, mutta saarilla elävät linnut suosivat tiheämpää metsää. Se rakentaa puuhun risupesän, johon se munii yhden munan. Se on melko pieni kotka, pituudeltaan 51–58 cm. Aikuisella on leveä valkoinen raita pyrstön päällä ja alla. Päältä se on musta, rinta on mustapilkkuinen, alta juovikas. Sillä on hyvin näyttävä harja. Nuori lintu on päältä tumma, pää ja alapuoli ovat vaaleanruskeat. ==Lähteet== Luokka:Haukat
HMS Jewel (J390)

HMS Jewel (viirinumero J390) Britannian kuninkaallisen laivaston Algerine- luokan miinanraivaaja, joka valmistui toisen maailmansodan lopulla. == Valmistus == Alus tilattiin 30. huhtikuuta 1942 Harland and Wolffin telakalta Belfastista Pohjois-Irlannista, missä köli laskettiin 27. marraskuuta 1943 telakkanumerolla 1210Lynch, John s. 208. Alus laskettiin vesille 20. heinäkuuta 1944 ja valmistui vielä saman vuoden lopulla 9. joulukuuta.Naval- history.net - HMS JewelWilliams, Jack s. 367 == Palvelus == Singaporen ja Hong Kongin miinanraivauksesta vapauduttuaan alus palasi Portsmouthiin, jossa se siirrettiin syyskuussa 1946 reserviin. Alus määrättiin alkeiskoululaivaksi Dundeen reserviyksikköön ja se hinattiin tammikuussa 1948 Dundeehen. Alus päätettiin palauttaa palvelukseen 1955 ja se siirrettiin Devonportiin kunnostettavaksi. Aluksen palattua telakalta se otettiin palvelukseen 28. joulukuuta Dartmouthissa. Alus poistettiin palveluksesta 1961 ja se siirrettiin reserviin. Alus sijoitettiin 1966 poistolistalle ja se myytiin joulukuussa BISCOlle. Alus saapui 7. huhtikuuta 1967 hinattuna Inverkeithingiin romutettavaksi. ==Lähteet== * * * === Viitteet === Luokka:Kuninkaallisen laivaston Algerine-luokan miinanraivaajat Luokka:Harland and Wolffin valmistamat alukset Luokka:Yhdistyneen kuningaskunnan toisen maailmansodan miinanraivaajat
Quantum (järjestö)

Quantum on kuvitteellinen rikollisjärjestö, joka koostuu James Bond -elokuvissa Casino Royale ja 007 Quantum of Solace esiintyvistä rikollisista. Organisaation tiedetään välttelevän päivänvaloa ja sotkevan kolmansia osapuolia joukkoihinsa jäämättä itse kuitenkaan kiinni. Se on levittänyt verkostojaan yritysten sekä hallitusten korkeimmille tasoille. Organisaation johtajat koostuvat kahdesta suuresta liikemagnaatista, hyvin verkostoituneesta luontoaktivistista sekä Ison-Britannian hallituksen pääministerin erikoisneuvonantajasta. ==Katso myös== *Spectre Luokka:James Bond Luokka:Kuvitteelliset järjestöt en:Quantum (James Bond)
Varandein öljyterminaali

Vаrandein öljyterminaali eli Varandein satama (, LOCODE: RU VAR) on Venäjän Nenetsian autonomisen piirikunnan Zapoljarnyin piirin Varandeissa ja sen edustan merialueella sijaitseva, öljynvientiin keskittynyt merisatama. Tämän Lukoil-öljy-yhtiön terminaalin jykevätekoinen, jäävahvistettu lastauspiste sijaitsee Barentsinmeren itäosassa noin 22,5 kilometriä rantaviivasta avomerelle päin ja öljyn varastosäiliöt mantereella. Suuri osa Varandeissa laivatusta öljystä puretaan Murmanskin lähistöllä Kuolanvuonossa, ja siirretään suoraan tai välivaiheen kautta uuteen tankkialukseen, joka kuljettaa sen määräsatamaansa. Varandeissa laivatun raakaöljyn edelleenlaivausten tapaa muutettiin vuosien 2017-2018 taitteessa. Varandeista öljy kuljetetaan 2018 lähtien tyypillisesti suureen Kuolanvuonoon ankkuroituun LK-Volga -varastotankkeriin (sijainti lähellä Filinskyniemeä Kuolanvuonossa, tankkerin vetoisuus 309000 dwt, se on 335 m pitkä ja 58 m leveä). ==Sataman rahtimäärät== Oheinen taulukko kuvaa Vаrandein öljysataman vuosittaisia rahtimääriä. mahdollisesti edelleenlaivaustavan muutosten vuoksi Varandein öljyn laivaukset jäivät jälkeen alkuvuonna 2018. Vielä marraskuun 2018 tilastojen perusteella ne olivat 1,1 milj. tonnia jäljessä edellisvuodesta. PortNewsin julkaisemaan Venäjän suurimpien satamien vuosiyhteenvetoon ei Varandein öljysataman vuoden 2018 rahtimäärää oltu sisällytetty. Vuosi 2003 2004 2005 2006 2007 2008 2009 2010 2011 2012 Yhteensä milj. tonnia 0,0 0,0 0,6 0,5 0,6 1,9 7,4 7,5 4,0 3,1 Vuosi 2013 2014 2015 2016 2017 2018 2019 2020 2021 2022 2023 Yhteensä milj. tonnia 5,4 5,9 6,6 8,0 8,2 ? 7,2 4,9 4,6 5,9 5,2 ==Lähteet== ==Aiheesta muualla== * Varendei öljyterminaalin lastauspisteen kuva (morinfocenter.ru) * Kuvia terminaalin öljysäiliöistä (lukoil.com) * LUKOIL Starts Oil Export From Varandey Terminal (2008) (oilandgaseurasia.com) * Russia's Varandey terminal oil exports drop nearly half of year before (2012) (gasandoil.com) Luokka:Venäjän Barentsinmeren satamat Luokka:Nenetsia
Oiva Kiiski

Eino Oiva Ilmari Kiiski (29. toukokuuta 1923 Eno – 16. heinäkuuta 2006) oli suomalainen näytelmäkirjailija. == Näytelmiä == * Pyhä luudanvarsi, runomuotoinen peikkosatu : lastennäytelmä. 1975 * Avioliiton kriisejä : runomuotoinen avioliittodraama. 1977 * Hevoshuijari : komedia. 1977 * Myllymies : komedia. 1977 * Vätys : komedia. 1977 * Syytetty. 1978 == Lähteet == * * Näytelmät.fi : Oiva Kiiski === Viitteet === Luokka:Suomalaiset näytelmäkirjailijat Luokka:Vuonna 1923 syntyneet Luokka:Vuonna 2006 kuolleet
Timo Karhuniemi

Timo Kalervo Karhuniemi (29. elokuuta 1931 Helsingin maalaiskunta – 23. lokakuuta 1982 Ontario, Kanada) oli suomalainen nuortenkirjailija. Karhuniemen vanhemmat olivat Paavo Karhuniemi ja Lempi Karhuniemi. Karhuniemi muutti Kanadaan 1960. == Teoksia == * Savua Saimaalla : seikkailukertomus. Karisto 1952 * Meidän koulu jyllää. Karisto 1952 == Lähteet == * === Viitteet === Luokka:Suomalaiset lasten- ja nuortenkirjailijat Luokka:Kanadansuomalaiset henkilöt Luokka:Vuonna 1931 syntyneet Luokka:Vuonna 1982 kuolleet